Komission direktiivi 82/953/ETY, annettu 15 päivänä joulukuuta 1982, pyörillä varustettuihin maatalous- tai metsätraktoreihin kaatumisen varalta asennettuja suojarakenteita (staattiset testit) koskevan jäsenvaltioiden lainsäädännön lähentämisestä annetun neuvoston direktiivin 79/622/ETY mukauttamisesta tekniseen kehitykseen



Virallinen lehti nro L 386 , 31/12/1982 s. 0031 - 0038

Suomenk. erityispainos Alue 13 Nide 12 s. 0145

Espanjank. erityispainos: Luku 13 Nide 14 s. 0022

Ruotsink. erityispainos Alue 13 Nide 12 s. 0145

Portugalink. erityispainos: Luku 13 Nide 14 s. 0022



KOMISSION DIREKTIIVI, annettu 15 päivänä joulukuuta 1982, pyörillä varustettuihin maatalous- tai metsätraktoreihin kaatumisen varalta asennettuja suojarakenteita (staattiset testit) koskevan jäsenvaltioiden lainsäädännön lähentämisestä annetun neuvoston direktiivin 79/622/ETY mukauttamisesta tekniseen kehitykseen (82/953/ETY) EUROOPAN YHTEISÖJEN KOMISSIO, JOKA ottaa huomioon Euroopan talousyhteisön perustamissopimuksen, ottaa huomioon pyörillä varustettujen maatalous- tai metsätraktoreiden tyyppihyväksyntää koskevan jäsenvaltioiden lainsäädännön lähentämisestä 4 päivänä maaliskuuta 1974 annetun neuvoston direktiivin 74/150/ETY(1), sellaisena kuin se on viimeksi muutettuna direktiivillä 79/694/ETY(2), ja Kreikan liittymisasiakirjalla, ja erityisesti sen 11 artiklan, sekä katsoo, että saadun kokemuksen perusteella ja nykyinen tilanne huomioon ottaen on nyt mahdollista täydentää neuvoston direktiivin 79/622/ETY(3) tiettyjä säännöksiä ja mukauttaa ne paremmin todellisiin testausoloihin, tämän direktiivin säännökset eivät rajoita pyörillä varustettuihin maatalous- tai metsätraktoreihin kaatumisen varalta asennettuja suojarakenteita koskevan jäsenvaltioiden lainsäädännön lähentämisestä 28 päivänä kesäkuuta 1977 annetun neuvoston direktiivin 77/536/ETY(4) säännösten soveltamista; tässä tarkoituksessa traktoreihin voidaan myöhemmin päätettävään ajankohtaan asti asentaa kaatumisen varalta suojarakenne, joka on joko direktiivin 77/536/ETY tai tämän direktiivin mukainen, ja tämän direktiivin säännökset ovat maatalous- ja metsätraktorialan kaupan teknisten esteiden poistamiseksi annettujen direktiivien mukauttamista tekniikan kehitykseen käsittelevän komitean lausunnon mukaisia, ON ANTANUT TÄMÄN DIREKTIIVIN: 1 artikla Muutetaan direktiivin 79/622/ETY liitteitä II, III ja IV tämän direktiivin liitteen mukaisesti. 2 artikla 1. Jäsenvaltio ei saa 1 päivästä lokakuuta 1983 alkaen: - evätä traktorityypiltä ETY-tyyppihyväksyntää tai kansallista tyyppihyväksyntää tai kieltäytyä antamasta direktiivin 74/150/ETY 10 artiklan 1 kohdan viimeisessä luetelmakohdassa tarkoitettuja asiakirjoja, tai - kieltää laskemasta traktoreita liikkeelle, jos tähän traktorityyppiin tai näihin traktorityyppeihin kaatumisen varalta asennetut suojarakenteet ovat tämän direktiivin säännösten mukaisia. 2. Jäsenvaltio 1 päivästä lokakuuta 1984 alkaen: - ei saa enää antaa direktiivin 74/150/ETY 10 artiklan 1 kohdan viimeisessä luetelmakohdassa tarkoitettua asiakirjaa traktorityypille, jonka kaatumisen varalta asennettu suojarakenne ei ole tämän direktiivin säännösten mukainen, - saa evätä kansallisen tyyppihyväksynnän traktorityypiltä, jonka kaatumisen varalta asennettu suojarakenne ei ole tämän direktiivin säännösten mukainen. 3. Jäsenvaltiot saavat 1 päivästä lokakuuta 1985 alkaen kieltää sellaisten traktoreiden käyttöönoton, joihin kaatumisen varalta asennettu suojarakenne ei ole tämän direktiivin säännösten mukainen. 4. Edellä 1-3 kohdan säännökset eivät rajoita direktiivin 77/536/ETY säännösten soveltamista. 3 artikla Jäsenvaltioiden on saatettava tämän direktiivin noudattamisen edellyttämät säännökset voimaan viimeistään 30 päivänä syyskuuta 1983. Niiden on ilmoitettava tästä komissiolle viipymättä. 4 artikla Tämä direktiivi on osoitettu kaikille jäsenvaltioille. Tehty Brysselissä 15 päivänä joulukuuta 1982. Komission puolesta Karl-Heinz NARJES Komission jäsen (1) EYVL N:o L 84, 28.3.1974, s. 10 (2) EYVL N:o L 205, 13.8.1979, s. 17 (3) EYVL N:o L 179, 17.7.1979, s. 1 (4) EYVL N:o L 220, 29.8.1977, s. 1 LIITE Muutetaan direktiivin 79/622/ETY liitettä II seuraavasti: Poistetaan 4.1.1 kohta. 4.1.2 kohdasta tulee 4.1.1 kohta seuraavasti muutettuna: "4.1.1 Suojarakenne ei ole työntynyt mihinkään liitteessä III olevassa 3.2 kohdassa esitetyn vapaan tilan osaan tai mikään vapaan tilan osa ei ole ollut suojarakenteen suojaaman tilan ulkopuolella liitteessä III olevassa 1.2, 1.3, 1.5, 1.6 ja tarvittaessa 1.7 kohdassa selostetussa testeissä. Jos on suoritettu ylikuormitustesti, voiman on siinä vaiheessa, kun määrätty energia absorboituu, oltava enemmän kuin 0,8 sekä kyseisten päätestin että ylikuormitustestin aikana esiintyvästä suurimmasta voimasta (ks. liitteen IV kuvat 4 b ja 4 c)." Siirretään 4.1.3 kohta 4.1.2 kohdaksi. Lisätään 4.1.3 kohdan (nyt 4.1.2 kohta) jälkeen uusi 4.1.3 kohta seuraavasti: "4.1.3 Pistessä, jossa tarvittu energiataso on saavutettu jokaisessa määritellyistä vaakasuorista työnnöistä, voiman on ylitettävä 0,8 Fmax." Muutetaan 6 jaksoa "TUNNUKSET" seuraavasti: Lisätään tunnuksen D jälkeen tunnus seuraavasti: "D' = laskettua tarvittavaa energiaa vastaava rakenteen taipuma (mm)." Korvataan tunnus F' seuraavasti: "F' = laskettua tarvittavaa energiaa vastaava voima." Muutetaan tunnus F-D seuraavasti: "F-D = voima/taipuma -käyrä." Muutetaan tunnus Eil2 seuraavasti: "'Eil2 = toisen pituussuuntaisen kuormituksen aikana absorboituva energiapanos (J)." Poistetaan tunnukset Ei, E'i, E″2. Muutetaan direktiivin 79/622/ETY liitettä III seuraavasti: Korvataan 1.2 kohta seuraavasti: "1.2 Pituussuuntainen työntö (ks. liitteen IV kuva 2) Taakka kohdistetaan vaakasuorassa ja traktorin pystysuoran keskitason suuntaisesti. Sellaisten traktoreiden osalta, joiden liitteessä II olevassa 1.3 kohdassa määritellystä massasta on takapyörien varassa vähintään 50 %, pituussuuntainen työntö taakse ja sivuttaistyöntö kohdistetaan suojarakenteen pitkittäisen keskitason eri puolille. Sellaisten traktoreiden osalta, joiden massasta on etupyörien varassa vähintään 50 %, pituussuuntainen työntö eteen kohdistetaan suojarakenteen pitkittäisen keskitason samalle puolelle kuin sivuttaistyöntö. Se kohdistetaan suojarakenteen ylimpään poikittaiseen rakenneosaan (siis siihen osaan, joka traktorin kaatuessa todennäköisesti osuisi ensimmäisenä maahan). Taakan kohdistuspisteen on sijaittava yhden kuudesosan verran suojarakenteen yläosan leveydestä ulkokulmasta sisäänpäin. Suojarakenteen leveytenä pidetään traktorin niiden kahden pystysuoran keskitason suuntaisen linjan etäisyyttä, jotka sivuavat suojarakenteen äärimmäisiä ulkoreunoja vaakatasossa, joka taas sivuaa ylimpien poikittaisten rakenneosien yläosaa. Palkin pituuden on oltava vähintään yksi kolmasosa suojarakenteen leveydestä (kuten edellä esitetään) ja enintään 49 mm enemmän kuin tämä vähimmäispituus. Pituussuuntainen työntö tulee takaa tai edestä kuten liitteessä II olevassa 3.1.1.1 kohdassa määritellään. Testi keskeytetään, jos: a) suojarakenteen absorboima deformaatioenergia on yhtä suuri tai suurempi kuin tarvittu energiapanos Eil1 (jossa Eil1 = 1,4 mt); b) suojarakenne tunkeutuu vapaaseen tilaan tai jättää vapaan tilan suojatta." Korvataan 1.4 kohta seuraavasti: "1.4 Ylikuormitustesti 1.4.1 Kun vaakasuorassa työnnön aikana ilmenee repeämiä, halkeamia tai taipumista, voidaan tarvita ylikuormitustestiä rakenteen jäännöslujuuden määrittämiseksi ja sen varmistamiseksi, että se riittää kestämään mahdolliset seuraavat kaatumiset (ks. kuvat 4 a, 4 b ja 4 c). Ylikuormitustesti suoritetaan kaikissa tapauksissa, joissa voima vähenee enemmän kuin 3 % saavutetun poikkeaman viimeisten 5 %:n aikana, kun rakenne absorboi tarvittavan energian (ks. kuva 4 b). 1.4.2 Ylikuormitustestiin kuuluu vaakasuoran työnnön asteittainen lisääminen 5 %:n lisäyksin alkuperäisestä energiantarpeesta enintään 20 %:iin lisättyä energiaa (ks. kuva 4 c). 1.4.2.1 Ylikuormitustesti on tyydyttävä, jos kunkin tarvittavan energian 5, 10 tai 15 %:n lisäyksen jälkeen voima vähenee vähemmän kuin 3 % 5 %:n lisäystä kohti ja pysyy suurempana kuin 0,8 Fmax. 1.4.2.2 Ylikuormitustesti on tyydyttävä, jos voima on yli 0,8 Fmax sen jälkeen kun rakenne on absorboinut 20 % lisätystä energiasta. 1.4.2.3 Ylikuormitustestin aikana sallitaan lisähalkeamat tai -repeämät tai tunkeutuminen vapaaseen tilaan tai vapaan tilan suojatta jättäminen kimmoisen muodonmuutoksen takia. Rakenne ei saa kuitenkaan taakan poistamisen jälkeen työntyä vapaaseen tilaan, jonka on oltava täysin suojattu." Poistetaan 3.1-3.1.4 kohta. Vastaavasti 3.2 ja 3.3 kohdasta tulee 3.1 ja 3.2 kohta. Muutetaan direktiivin 79/622/ETY liitettä IV seuraavasti: "KUVAT Kuva 1: Sivuttaistyönnön kohdistuspiste Kuva 2: Taakse kohdistuvan pituussuuntaisen työnnön kohdistuspiste Kuva 3: Esimerkki järjestelystä puristustestiä varten Kuva 4 a: Voima/taipuma -käyrä - ylikuormitustestiä ei tarvita Kuva 4 b: Voima/taipuma -käyrä - ylikuormitustesti tarvitaan Kuva 4 c: Voima/taipuma -käyrä - ylikuormitustestiä jatketaan Kuva 5: Kuva käsitteistä pysyvä taipuma, kimmoinen taipuma ja kokonaistaipuma Kuva 6 a: Sivukuva vapaasta tilasta Kuva 6 b: Kuva vapaasta tilasta edestä/takaa Kuva 6 c: Isometrinen kuva Kuva 7: Istuimen vertailupisteen määrittämisessä tarvittava laite Kuva 8: Istuimen vertailupisteen määritysmenetelmä" Korvataan kuvan 1 otsikko englanninkielisessä toisinnossa seuraavasti: "Point of application of lateral loading." Korvataan kuvien 2, 4 a, 4 b ja 4 c piirrokset seuraavasti: >VIITTAUS KAAVIOON> >VIITTAUS KAAVIOON> 1. Vertailupiste aF' = 0,95 D'. 1.1. Ylikuormitustesti ei ole tarpeen, sillä aF' VIITTAUS KAAVIOON> 1. Vertailupiste aF' = 0,95 D'. 1.1. Ylikuormitustesti tarvitaan, sillä aF' > 1,03 F'. 1.2. Ylikuormitustesti on tyydyttävä, sillä bF' > 0,97 F' ja bF' > 0,8 Fmax. Kuva 4 b Voima-/taipumakäyrä - ylikuormitustesti tarvitaan. >VIITTAUS KAAVIOON> 1. Vertailupiste aF' = 0,95 D'. 1.1. Ylikuormitustesti tarvitaan, sillä aF' > 1,03 F'. 1.2. Koska bF' 0,8 Fmax. Huomautus: Jos F jossakin vaiheessa laskee alle 0,8 Fmax, rakenne hylätään. Kuva 4 c Voima-/taipumakäyrä - ylikuormitustestiä jatketaan.>VIITTAUS KAAVIOON> >VIITTAUS KAAVIOON> > VIITTAUS KAAVIOON> >VIITTAUS KAAVIOON>